Calvin Harris

She markiagh jysk, gienteyder recortys, arraneyder, as screeudeyr arrane Albinagh eh Adam Richard Wiles (ruggit er 17 Jerrey Geuree 1984), ta ny share ennit myr Calvin Harris. Va e chied albym seyrlann, I Created Disco, skeaylt magh ayns Mean Souree 2007. Ren ny singylyn "Acceptable in the 80s" as "The Girls" voish yn albym shen roshtyn y jeih arrane s'yrjey 'sy Reeriaght Unnaneysit. Ayns 2009, skeayl eh e nah albym seyrlann magh, Ready for the Weekend, ren roshtyn earroo nane er Kaart Albymyn yn RU as haink y singyl toshee ayn, "I'm Not Alone", dy ve ny chied arrane roshtyn baare Kaart Singylyn yn RU.

Ayns 2012, dirree Harris gys ardjid eddyrashoonagh lesh skeaylley magh e hrass albym seyrlann, 18 Months, ren roshtyn baare Chaart Albymyn yn RU as haink dy ve ny chied albym echey goll stiagh 'sy chaart Americaanagh Billboard 200, raad haink eh stiagh ayns earroo 19. Ren dagh singyl mastey ny hoght singylyn 'syn albym shen roshtyn y jeih arrane s'yrjey 'sy Reeriaght Unnaneysit. Ayns 2014, skeayl eh magh e chiarroo albym seyrlann, Motion, ren roshtyn earroo jees 'sy Reeriaght Unnaneysit as earroo queig ayns ny Steatyn Unnaneysit. Ayns 2017, skeayl eh magh e wheiggoo albym seyrlann, Funk Wav Bounces Vol. 1, ren roshtyn earroo jees 'sy Reeriaght Unnaneysit as ayns ny Steatyn Unnaneysit as haink dy ve ny hrass albym eiyrtyssagh 'sy chied ynnyd er y chaart Americaanagh Dance/Electronic Albums. Ta'n sheyoo albym seyrlann echey Funk Wav Bounces Vol. 2 (2022) gobbraghey myr albym eiyrtyssagh da'n skeaylley magh roie roish shen as haink eh stiagh ec earroo queig 'sy Reeriaght Unnaneysit.

Ayns Jerrey Fouyir 2014, haink Harris dy ve ny chied ellyneyr lesh tree arrane echey mastey yn jeih arrane s'yrjey er y chaart Dance/Electronic Songs lesh Billboard ec y traa cheddin. Chammah's shen, haink eh dy ve ny chied ellyneyr Goaldagh ny lomarcan dy roshtyn ny smoo na un villoon strooanyn er Spotify. Ta Harris er ny gheddyn 18 enmyssaghtyn da ny h-aundyryn Brit Awards. Chossyn eh yn aundyr da Gienteyder Goaldagh y Vlein as da Singyl Goaldagh y Vlein ayns 2019, chammah as queig enmyssaghtyn Grammy, goaill stiagh barriaght da'n Eeshan Kiaullee Share ayns 2013. Ayns 2013 hooar eh Aundyr Ivor Novello, as v'eh enmyssit myr yn Ellyneyr Daunse/Lectraneagh Share ec Aundyryn Kiaull Billboard 2015. V'eh currit sheese er rolley Debrett's jeh ny deiney smoo cummaghtagh 'sy Reeriaght Unnaneysit ayns 2017. Haink eh magh ec baare rolley Forbes jeh ny markee jysk smoo eeckit 'sy theihll er feie shey bleeaney colhiantagh eddyr ny bleeantyn 2013 as 2018 derrey v'eh ceaut ass liorish the Chainsmokers ayns 2019.

Imraaghyn

Kianglaghyn magh





Ronney:Ruggyryn 'sy vlein 1984
Ronney:Feallee vio
Ronney:Arraneyderyn firryn Albinagh
Ronney:Arraneyderyn firryn Goaldagh
Ronney:Kiaulleyderyn daunse Goaldagh
Ronney:Screeudeyryn arrane firryn Albinagh
Ronney:Screeudeyryn arrane firryn Goaldagh
Ronney:Kiaulleyderyn pop-chiaull cho-haahagh Goaldagh
Ronney:Ellyneyryn Columbia Records
Ronney:Kiaulleyderyn house lectraneagh
Ronney:Markee jysk y chiaull daunse lectraneagh
Ronney:Kiaulleyderyn pop-chiaull lectraneagh
Ronney:Ellyneyryn Ministry of Sound
Ronney:Kiaulleyderyn nu-disco
Ronney:Feallee ass Dùn Phris
Ronney:Aa-vesteyderyn
Ronney:Markee jysk Albinagh
Ronney:Markee jysk Ghoaldagh
Ronney:Eebyrtee Ghoaldagh ayns ny Steatyn Unnaneysit
Ronney:Kiaulleyderyn house Albinagh
Ronney:Albinee jeh sluight Sostynagh
Ronney:Gienteyderyn recortys Albinagh
Ronney:Gienteyderyn recortys Goaldagh
Ronney:Kiaulleyderyn tracker
Ronney:Ellyneyryn Ultra Records
Ronney:Kiaulleyderyn pop-chiaull daunse